**Muudatus nr 1**

20.11.2020 sõlmitud

üürilepingu nr KPJ-4/2020-277 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Sotsiaalkindlustusamet**,registrikood 70001975, asukoht Paldiski mnt 80, Tallinn 10617(edaspidi nimetatud **üürnik**), mida esindab põhimääruse alusel peadirektor Maret Maripuu,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 20.11.2020 sõlmitud üürileping nr KPJ-4/2020-277 (edaspidi nimetatud **leping**), mille kohaselt on üürnikul õigus kasutada **Tallinnas Rahumäe tee 6** asuvat üüripinda;
2. üürileandja on tellinud hoonele, milles üüripind asub, uued mõõdistusjoonised ja lähtuvalt täpsustatud pinnaandmetest soovivad pooled muuta üüritava pinna suurust ja lepingu lisaks nr 1 olevaid üüripinna plaane ja eksplikatsiooni;
3. üürnik on avaldanud soovi vähendada üüripinda Rahumäe tee 6 hoones 4. korrusel ruumide B413 ja B414 võrra ning suurendada üüripinda 2. korrusel asuvate ruumide nr A221, A238 ja A239 võrra. Eeltoodust tulenevalt muudetakse lisas 1 plaane ja eksplikatsiooni alates 12.09.2023 ning suurendatakse üüri- ja kõrvalteenuste tasusid lisas 3 alates 01.01.2024;
4. üüripinna asukohaks oleva kinnistu aadress ja pindala on muutunud, mistõttu muudetakse lepingus vastavaid andmeid;
5. muutunud on üürileandja ja üürniku poolne kontaktisik, mistõttu muudetakse lepingus fikseeritud kontaktandmeid;
6. üürileandja on 06.03.2023 kirjaga teavitanud üürnikku lepingu tingimuste muutmisest alates 01.01.2024,

lepivad kokku alljärgnevas (edaspidi nimetatud **kokkulepe)**:

1. Muuta **lepingu eritingimuste** **punkti 1.1** ja sõnastada see järgnevalt:

„**1.1.** Aadressil **Tallinn, Rahumäe tee 6 // Tervise tn 20** asuv kinnistu, kinnistusraamatu registriosa number 611601, katastritunnus 78407:703:0190, pindala 52 019,0 m2.“.

1. Muuta **lepingu eritingimuste** **punkti 2.1** ning lugeda see õigeks **alates 12.09.2023** alljärgnevas sõnastuses:

„**2.1.** Üürniku kasutuses olev **üüripind hoones kokku** on arvestuslikult **95,3 m2**, millest:

* + 1. 80,1 m2 on üürniku **ainukasutuses**;
    2. 15,2 m2 on proportsionaalne osa üürnike **ühiskasutuses** olevast pinnast.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: põhja piirkonna kinnisvarahaldur Tarmo Talv

Kontaktisiku telefon: (372) 5816 2732

Kontaktisiku e-post: [tarmo.talv@rkas.ee](mailto:tarmo.talv@rkas.ee)

1. Muuta lepingus üürniku poolseid kontaktisiku andmeid järgmiselt:

Kontaktisik: halduse peaspetsialist Martin Maltsev

Kontaktisiku telefon: (372) 5915 1256

Kontaktisiku e-post: [martin.maltsev@sotsiaalkindlustusamet.ee](mailto:martin.maltsev@sotsiaalkindlustusamet.ee)

1. Muuta lepingu **lisa nr 1 „Üüripinna plaanid** **ja eksplikatsioon“** ja asendada see **alates 01.09.2023** kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.09.2023** kokkuleppe lisaga nr 2.
3. Jätta ülejäänud lepingu tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

**1. Lepingu lisa nr 1 - Üüripinna plaanid ja eksplikatsioon**

**2. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Maret Maripuu

haldusteenuste direktor peadirektor

Riigi Kinnisvara AS Sotsiaalkindlustusamet